'n Annus mirabilis uit Covid wat horribilis
NOTISIES UIT DIE KLUBHUS
In 'n gatlike jaar is daar ook onbeplande bemoedigende gevolge, skryf ELMI SMITH. Soos om enige tyd 'n goeie preek op jou foon of televisie of rekenaar te beleef sonder om eers skoene hoef aan te trek.
Artikel 22 van 29
DIE skryfkompetisiekategorie, in die Kerkbode nógal, het my onmiddellik laat kriewel: Annus horribilis. Ag nee sies man! Ons álmal het een. Gelukkig verduidelik Google toe dis eintlik net 'n aaklige jaar. Wat 'n verligting. Ons is mos darem kerkmense?
Dis Covid wat horribilis. Of is dit dalk die anti-Covid-reëls wat horribilis? Of is dit die manier waarop Covid bestuur word wat horribilis? Hoe dit ook al sy, almal is dit eens dat die annus horribilis.